Ar pezh m eus lennet eo un droidigezh gant Mari Elen Maze, embannet e 2002-2003 e-barzh niverennoù 9-10-11 ha 12 ar gelaouenn lennegel Aber. Tro em boa bet da dañva an istor gant un azasaat e stumm ur vandenn-dreset dija, plijet e oan bet, ha merzet em boa e plije dar vugale, neus forzh peseurt oad e vijent.  Plijus eo an destenn da lenn o vezañ ma vez lusk ennañ hag ur stil boull, etre ar romant hag ar gontadenn memañ. Nebeut a zeskrivadurioù zo ha daoust da se e ijiner mat ar bedoù iskis emañ Dorothy hag he mignoned o pourmen enno. Ouzhpenn dan istor he-unan ez eus meur a live lenn, o vezañ meo sañset ur barabolenn diwar-benn un enkadenn ekonomikel a oa bet er stadoù-unanet e fin an XIXvet kantved (gwelit amañ)  Me nem eus ket gwelet se tamm ebet, avat ! ijinañ a raen kentoch ur vetaforenn diwar-benn ster ar vuhez dre vras, ar gorventenn o verkañ ur ganedigezh, kest an distro ur chest war-zu un evurusted kollet a lak an nen da vont war-raok a-hed e vuhez ; mignoniezh ha diaesterioù war an hent evel e kement buhez zo, ha dreist e kaven personelezh toueller an doue-Oz, jentil met dichouest. Talvoudus em eus kavet an istorioù placebo evit diskouez galloud soñjoù an dud warno o-unan…  Ur bern pinvidigezhioù zo en istor-se eta, domaj eo ne vije ket prenabl e stumm ul levr…  A-fed yezh neus nemet un nebeut gerioù divoutin, evel an dibab dober gant stummoù kontañ evel pergont (petra an diaoul eo dija ??), nebeut tre avat, 5 pe 6 ger war ar romant a-bezh marteze, pezh a chom digemerabl. Dam soñj ne vez ket direnket red al lenn ganto.